SET ปิดเช้าพุ่งแรง 26 จุด รับ Fund Flow ไหลเข้า โบรกฯเตือนบ่ายเสี่ยงเจอแรงขายทำกำไร
SET ปิดเช้าพุ่งแรง 26 จุด รับ Fund Flow ไหลเข้า โบรกฯเตือนบ่ายเสี่ยงเจอแรงขายทำกำไร โดยดัชนีช่วงเช้าปิดที่ระดับ 1,415.82 จุด เพิ่มขึ้น 26.48 จุด หรือ 1.91% มูลค่าการซื้อขาย 6 หมื่นล้านบาท
23 พ.ย. 2563

สื่อข่าวรายงานว่า ดัชนีช่วงเช้าปิดที่ระดับ 1,415.82 จุด เพิ่มขึ้น 26.48 จุด หรือ 1.91% มูลค่าการซื้อขาย 6 หมื่นล้านบาท 
10 หุ้นดันดัชนีเช้านี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยปรับตัวขึ้นมาแรงรับ Fund Flow จากต่างประเทศที่ไหลเข้ามา หลังจากปัจจัยลบหลายตัวผ่อนคลายลง และประเด็นสุดท้ายที่ปลดล็อกความกังวลของตลาดมาจากเมื่อวันศุกร์ธนาคารแห่งประเทศไทย (ธปท.) ออกมาตรการดูแลค่าเงินบาท ไม่ได้ควบคุมเงินทุนไหลเข้าอย่างที่ตลาดกังวลก่อนหน้านี้ แต่สนับสนุนให้คนไทยนำเงินออกไปลงทุน ทำให้ตลาดหมดห่วงและกลับเข้ามาซื้อต่อเนื่อง จากก่อนหน้านี้เม็ดเงินไหลเข้าตลาดหุ้นทั่วโลกเมื่อคลายกังวลสถานการณ์โควิด-19 หลังการพัฒนาวัคซีนคืบหน้าไปมาก
สำหรับเม็ดเงินที่ไหลเข้ามาต่อเนื่อง ทำให้ภาพตลาดยังอยู่ในทิศทางที่ดี และทำให้ความมีนัยของการชุมนุมทางการเมืองในประเทศผ่อนคลายลง มองตลาดหุ้นไทยมีโอกาสกลับขึ้นไปในระดับ 1,450 จุด แต่อาจพักตัวระหว่างทางบ้างแถวบริเวณ 1,410-1,436 จุด
อย่างไรก็ตาม ระยะสั้นการซื้อขายในช่วงบ่าย คาดว่าตลาดอาจจะเผชิญแรงขายทำกำไรออกมาบ้างหลังจากดีดตัวขึ้นแรง แต่เชื่อว่าดัชนีจะยังเคลื่อนไหวในระดับสูง มีแนวต้านที่ 1,436 จุด และแนวรับที่ 1,410 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย    2,834.75 ล้านบาท  ปิดที่  39.75 บาท  เพิ่มขึ้น  1.50 บาท
KBANK  มูลค่าการซื้อขาย    2,611.17 ล้านบาท  ปิดที่ 107.50 บาท  เพิ่มขึ้น  1.50 บาท
ADVANC มูลค่าการซื้อขาย    2,185.58 ล้านบาท  ปิดที่ 179.00 บาท  เพิ่มขึ้น  3.50 บาท
MINT   มูลค่าการซื้อขาย    2,012.67 ล้านบาท  ปิดที่  24.60 บาท  เพิ่มขึ้น  0.30 บาท
GPSC   มูลค่าการซื้อขาย    1,998.67 ล้านบาท  ปิดที่  70.50 บาท  เพิ่มขึ้น  2.50 บาท